text: [{"text_idx": "#000000", "text": "Skalt tu\u0301 byggja ella umv\u00e6la hu\u0301s?\nF\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000001", "text": "Skalt tu\u0301 byggja ella umv\u00e6la hu\u0301s?"}, {"text_idx": "#000002", "text": "F\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000003", "text": "Burturkasttrappan vi\u0301sir okkum, hvussu vit skulu handfara burturkast fyri at verja umhv\u00f8rvi\u00f0 og fyri at leingja um liviti\u0301\u00f0ina a\u0301 vir\u00f0ismiklum tilfeingi og solei\u00f0is halda tilfeinginum i\u0301 ringra\u0301s."}, {"text_idx": "#000004", "text": "Ta\u00f0 er IRF, sum hevur fingi\u00f0 ment f\u00f8roysku burturkasttrappuna vi\u00f0 i\u0301bla\u0301stri fra\u0301 li\u0301knandi trappum/pyramidum u\u0301r Sv\u00f8ri\u0301ki og Danmark. Eitt nu\u0301 er burturkastfyriskipanin hja\u0301 ES grunda\u00f0 a\u0301 hugsjo\u0301nina aftan fyri burturkasttrappuna."}, {"text_idx": "#000005", "text": "Burturkasttrappan hevur fimm trin: 1. Fyribyrging, 2. Endurny\u0301tsla, 3. Endurvinning, 4. Orkuu\u0301tvinning og 5. Tyrving. Tess longur upp tu\u0301 kemur a\u0301 trappuni, tess betri er ta\u00f0 fyri umhv\u00f8rvi\u00f0."}, {"text_idx": "#000006", "text": "Ni\u00f0asta trin a\u0301 trappuni er tyrving, og hetta er, ta\u0301 i\u00f0 burturkasti\u00f0 ver\u00f0ur grivi\u00f0 ni\u00f0ur. Ta\u0301 i\u00f0 vit tyrva burturkast, fa\u0301a vit ikki gagnny\u0301tt tilfeingi\u00f0 i\u0301 burturkastinum. IRF arbei\u00f0ir ti\u0301 vi\u00f0 at flyta burturkastbo\u0301lkar, sum i\u0301 dag ver\u00f0a tyrvdir, upp eftir trappuni, solei\u00f0is at tilfeingi\u00f0 i\u0301 burturkastinum i\u0301 st\u00f8rri mun kann haldast i\u0301 ringra\u0301s."}, {"text_idx": "#000008", "text": "Ta\u0301 i\u00f0 burturkast ver\u00f0ur brent, ber til at gagnny\u0301ta hitan fra\u0301 brenningini til fjarhita. Ti\u0301skil er betri at brenna burturkast enn at tyrva ta\u00f0. Vit kunnu to\u0301 bert brenna burturkasti\u00f0 eina fer\u00f0, og ti\u0301skil ver\u00f0ur tilfeingi\u00f0 i\u0301 burturkastinum ikki hildi\u00f0 i\u0301 ringra\u0301s, ta\u0301 i\u00f0 vit brenna ta\u00f0."}, {"text_idx": "#000009", "text": "Ta\u0301 i\u00f0 vit endurvinna burturkast, ny\u0301ta vit tilfari\u00f0 i\u0301 burturkastinum til at gera ny\u0301ggjar v\u00f8rur. Eitt d\u00f8mi um hetta er, ta\u0301 i\u00f0 trol ver\u00f0ur endurvunni\u00f0 og gj\u00f8rt til ny\u0301ggjar plastv\u00f8rur. Ta\u0301 ver\u00f0ur tilfari\u00f0 i\u0301 burturkastinum ny\u0301tt umaftur, og a\u0301 henda ha\u0301tt ver\u00f0ur tilfeingi\u00f0 hildi\u00f0 i\u0301 ringra\u0301s."}, {"text_idx": "#000010", "text": "Tu\u0301 kanst gle\u00f0a onnur vi\u00f0 at lata innbu\u0301gv, kl\u00e6\u00f0ir, byggitilfar v.m., sum tu\u0301 ikki longur bru\u0301kar, til onnur at endurny\u0301ta. Endurny\u0301tsla kann eisini vera, at lutir fa\u0301a eina ny\u0301ggja funktio\u0301n heima hja\u0301 t\u00e6r sja\u0301lvum \u2013 t.d. ta\u0301 i\u00f0 plattarammur ver\u00f0a til blo\u0301mukassar. Endurny\u0301tsla sparir b\u00e6\u00f0i t\u00e6r og umhv\u00f8rvinum ti\u0301\u00f0, tilfar, orku og pengar."}, {"text_idx": "#000011", "text": "Ta\u00f0 allarbesta fyri umhv\u00f8rvi\u00f0 er at fyribyrgja, at burturkast ver\u00f0ur framleitt. Hetta gert tu\u0301 vi\u00f0 at vera tilvita\u00f0/ur um ny\u0301tsluvanar og innkeyp. Tu\u0301 kanst t.d. velja at keypa go\u0301\u00f0skuv\u00f8rur vi\u00f0 longri liviti\u0301\u00f0 heldur enn einny\u0301tisv\u00f8rur. Tu\u0301 kanst keypa fra\u0301 fyrit\u00f8kum, i\u00f0 hava eina skynsama og bur\u00f0ardygga framlei\u00f0slu, har spill i\u0301 minst m\u00f8guligan mun kemur fyri. Ty\u0301dningarmest er to\u0301 at hugsa um bert at keypa ta\u00f0, sum tu\u0301 veruliga hevur bru\u0301k fyri, og i\u0301 mest m\u00f8guligan mun at ny\u0301ta ta\u00f0, sum tu\u0301 hevur, ella m\u00f8guliga l\u00e6na fra\u0301 \u00f8\u00f0rum."}]